Alaquàs recolza la candidatura del professor Vicent Albert Gabarda per als Premis 9 d'Octubre
26/06/2020

# Alaquàs recolza la candidatura del professor Vicent Albert Gabarda per als Premis 9 d'Octubre

*   26/06/2020
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=18914

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F18914%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20recolza%20la%20candidatura%20del%20professor%20Vicent%20Albert%20Gabarda%20per%20als%20Premis%209%20d%27Octubre)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/18914/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/18914/26062020_cid_54746b27-87e8-496f-95f7-67b0621f18a6_Form_4.jpg)](https://www.alaquas.org/ficheros/documentos/2020/2/18914/26062020_cid_54746b27-87e8-496f-95f7-67b0621f18a6_Form_10.jpg "<a href='https://www.alaquas.org/ficheros/documentos/2020/2/18914/26062020_cid_54746b27-87e8-496f-95f7-67b0621f18a6_Form_10.jpg' target=_blank><i class='fa fa-external-link' aria-hidden='true'></i>.Alaquàs recolza la candidatura del professor Vicent Albert Gabarda per als Premis 9 d'Octubre</a>")

El Ple de la Corporació Municipal d'Alaquàs va aprovar ahir la seua adhesió a aquesta candidatura proposada per la Coordinadora d'Associacions per la Memòria Democràtica del País Valencià.

Alaquàs s’adhereix a la proposta de la Coordinadora d’Associacions per la Memòria Democràtica del País Valencià i recolza la candidatura del professor Vicent Albert Gabarda Cebellán per a ser guardonat per a la pròxima edició dels Premis 9 d’Octubre de la Generalitat Valenciana.

El Ple de la Corporació Municipal va aprovar ahir amb els vots a favor de PSPV-PSOE, Compromís i Podem i l’abstenció del PP i Ciudadanos, aquesta moció presentada pel Grup Municipal Socialista.

Amb aquest acord es posa en valor la figura de Vicent Gabarda, Doctor en Geografia i Història per la Universitat de València i es premia la important aportació i dedicació del professor a la Comunitat Valenciana arran de les seues excel·lents contribucions al coneixement de la història valenciana recent.

Vicent Gabarda ha sigut pioner de l’estudi de la repressió franquista del País Valencià i ha mantés una constant, consistent i coherent trajectòria investigadora, enriquint el coneixement de part del nostre passat immediat mitjançant una àmplia sèrie de publicacions de caràcter nacional i internacional d’innegable valor científic.

Destaca la seua participació en tallers, jornades, seminaris i congressos en els quals ha donat a conèixer els seus avanços en el camp de la repressió franquista. Ha participat en diversos documentals i una de les seues publicacions més destacades és _Els afusellaments al País Valencià_ (1938-1956), llibre de referència per a tots els interessats tant en l’estudi de la repressió com en la recerca dels seus familiars assassinats.

El professor destaca també per haver presentat un enorme desplegament informatiu i formatiu sobre les exhumacions al País Valencià i per haver col·laborat des de fa anys amb nombrosos col·lectius memorialistes, destacant la seua col·laboració en la Coordinadora d’Associacions per la Memòria Democràtica del País Valencià i en la Plataforma de les Fosses de Paterna.